Valokalat (heimo)

Valokalat (Myctophidae) on valokalojen lahkoon (Myctophiformes) kuuluva kalaheimo. Sen jäsenet ovat syvällä lähes pimeässä eläviä kaloja, joilla on hyvä näköaisti.

Valokaloja tunnetaan noin 246 lajia 33 eri suvussa. Monet lajeista ovat erittäin runsaslukuisia. Yhdessä sukasuiden ja lyhtykalojen kanssa ne muodostavat valtaosan, noin 90 %, valtamerten syvien ulappavesien kalabiomassasta, kaikkiaan noin 600 miljoonaa tonnia.

Lähes kaikilla valokaloilla on lajityypillisesti riveihin ja ryhmiin järjestyneet kemialliset valolähteensä. Valoa oletetaan käytettävän lajin sisäiseen kommunikointiin pariutumistilanteissa ja parvikäyttäytymisessä, ja mahdollisesti myös saalistajien harhauttamiseen.

Katso myös 
 Lyhtykalat (Phosichthyidae)

Aiheesta muualla

Valokalat